ธปท.อัดเงินแสนล้านแก้เงินตึงผวาแห่ถือเงินสด
ผวาเศรษฐกิจผันผวน คนเก็บเงินสดจนเงินตึง ธปท. เร่งอัดฉีดสภาพคล่องเข้าระบบกว่าแสนล้าน


19 มี.ค. 2563

นายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) เปิดเผยว่า ในช่วงที่ผ่านมาที่ตลาดพันธบัตรไทยมีความผันผวนสูงตามความตื่นตระหนกในตลาดการเงินโลก ธปท. ได้เข้าอัดฉีดสภาพคล่องในตลาดพันธบัตรผ่านการเข้าซื้อพันธบัตรภาครัฐทั้งระยะสั้นและระยะยาวอย่างต่อเนื่อง โดยในวันนี้ ธปท. เข้าซื้อพันธบัตรรวมประมาณ 45,000 ล้านบาท รวมเป็นยอดการเข้าซื้อตั้งแต่ 13-19 มี.ค. 63 กว่า 100,000 ล้านบาท
ธปท. มีแผนลดวงเงินการประมูลพันธบัตร ธปท. ในระยะต่อไป เพื่อช่วยเพิ่มสภาพคล่องในตลาดพันธบัตรอีกทางหนึ่ง และยืนยันว่า ธปท. พร้อมที่จะเข้าซื้อพันธบัตรอย่างต่อเนื่อง เพื่อลดความผันผวนของตลาดพันธบัตรและเสริมให้ตลาดมีสภาพคล่องในการซื้อขายอย่างเพียงพอ